A mezőgazdaságra káros rovarokról. 
65 
jük és megüljük. A legegyszerűbb mód, a direkte össze- 
szed é s és pedig vagy kézzel, vagy háló, vagy más eszköz 
segélyével. Kézzel szedjük fel pl. a fákról lerázott cserebogara- 
kat, vagy a répán élősködő ormányos bogarakat; bogárgyüjtő 
hálóval, enyves fagyürükkel; kátrányos ponyvákkal összeszed- 
hetjük az olasz sáskát, a gyümölcsfákon tenyésző férgeket, a 
földi bolhát stb. A fákról lánczos keztyűkkel, aczéldrótkefékkel 
ledörzsöljük a fiatal fák tövéről a mindenféle káros rovarokat, 
petéket, álczákat és bábokat. Sok rovart meg lehet ölni, a 
gyakori szántás, vagy az infitiált vetésnek hengerezése vagy 
boronálása által. A sáskát mint már említettem „cziprusi 
sövények", ha 50 méter hosszú és 1 méter magas vászon 
sávok segélyével gödrökbe hajtjuk s ott elpusztítjuk. Ide tar- 
tozik a vizzel való elárasztás is. 
A káros rovarok összeszedésére nemcsak az emberi kezet 
használjuk, hanem itt-ott felhasználjuk a házi állatjainkat is. 
így pl. baromfival felszedetjük a fákról lerázott cserebogarakat, 
sőt vannak uradalmak, a hol rovarirtás czéljából pulykákat 
tenyésztenek. Gyakori eset az is, hogy oly helyeken, a hol sok 
a csimasz, sertéseket járatunk a barázdákba, ezek tisztára 
felszedik a csimaszt és még híznak is tőle, csak arra kell 
vigyázni, hogy túl sokat ne egyenek belőle, mert egy sajátságos 
betegségbe esnek tőle. 
A gazda ember furfanghoz is folyamodik, ha a káros 
rovarokat összefogdosni vagy egy helyre csábítani akarja, hogy 
azután annál biztosabban kiirthassa, úgy amint a háziasszony 
szalonnával csábítja az egeret, sörrel a sváb bogarat, 
czukrosspongyába gyűjti össze a hangyákat, eczetes vizzel a 
legyeket, hasonlóan jár el a gazda. Burgonya darabokat rak 
szét a földön, ha a drót férget akarja összefogdosni, korai 
csalogató vetést létesít, hogy a hesseni légy ezrei azt el- 
lepjék, s azután leszántja a féreg álczáit, repcsényt vet a gazda 
a répát károsító n e m a t ó d á k ellen, s amint a vetés velők 
tele van, leszántja és újból vet. Némely kártékony rovart mint 
pl. a vetési bagoly lepkét csak éjjel lámpa fény mellett 
lehet összeszedni, amikor pusztitó munkáját végzi. Ezen férget 
nappal *is lehet összeszedni, mert rendesen a megrágott növény 
közvetlen közelében tartózkodik. 
Orv.-Term.-Tu(i. Egy. XXIV. (Uj f. XV.) k. Értek. 5a 
